আন্তর্জাতিক উন্নয়ন সংস্থা
আন্তর্জাতিক উন্নয়ন সংস্থা (ইংরেজি: International Development Association; সংক্ষেপে: আইডিএ) তৃতীয় বিশ্বের অনুন্নত দেশগুলোকে সহজ শর্তে ও স্বল্পসুদে ঋণ প্রদান করে। এটি Soft Loan Window নামে পরিচিত। এটি বিশ্ব ব্যাংক গ্রুপের পাঁচটি অঙ্গপ্রতিষ্ঠানের মধ্যে একটি। বিশ্ব ব্যাংকের এই সংস্থাটির লক্ষ্য হলো আর্থিক ও নীতিগত সহায়তা দিয়ে একটি দেশের অর্থনৈতিক প্রবৃদ্ধি ও মানুষের জীবনমান উন্নত করা। বিশ্ব ব্যাংক কর্তৃক পরিচালিত আইবিআরডি বিশ্বের সবচেয়ে বড় উন্নয়ন ব্যাংক। তবে সামগ্রিকভাবে আইবিআরডি এবং আইডিএ এর সমন্বয়ে বিশ্ব ব্যাংক গঠিত। যেসব দেশ আইবিআরডি থেকে ঋণ পায় না, সেসব দেশকে আইডিএ ঋণ প্রদান করে।